Shoʻrtan (futbol klubi)

**Shoʻrtan Gʻuzor futbol klubi** – () – Qashqadaryo viloyati Gʻuzor tumani sharafini himoya qiluvchi futbol klubi, Oʻzbekiston Pro Ligasi vakili.

## Tarixi
Gʻuzorda ilk futbol klubi 1986-yilda „**Oq oltin**“ nomi bilan tashkil etilgan. Gʻuzor futbolining ilk qadamlari oʻtgan asrning 60-70-yillari oʻrtalarida boʻlgan. Bu davrda jamoa turli nomlar ostida chiqish qildi. SSSR parchalanganidan keyin klub oʻz faoliyatini toʻxtatdi.

1989-yildan buyon jamoaga rahbarlik „Shoʻrtangaz“ gaz konlari rahbariyati qoʻliga oʻtdi va shu yildan boshlab „Shoʻrtan“ nomi ostida Oʻzbekiston SSR ichki musobaqalarda qatnasha boshladi. Bu davrda jamoani hozirda marhum **Eshmurod Charshanbiyev** boshqargan. Bu yillar davomida jamoa birinchi ligaga chiqish uchun bir necha bor urinib koʻrdi.

### Oʻzbekiston musobaqalari
1992-yilda jamoa Navoiy shahrida boʻlib oʻtgan Respublika kasaba uyushmalari jamoalari birinchiligida muvaffaqiyatli ishtirok etib, birinchi ligada qatnashish huquqini beruvchi oʻtish turnirida qatnashdi, oʻsha paytda chempionatda oltita jamoa gʻoliblik uchun kurashgan. Jamoa birinchi ligaga chiqa olmagan boʻlsa-da, chiroyli oʻyini bilan futbol muxlislari mehrini qozondi.

1993-yilda jamoa viloyat chempionatida muvaffaqiyatli ishtirok etib, yana bir bor oʻtish turnirida qatnashish huquqini qoʻlga kiritdi. Bu gal viloyat chempionlari Angrenda shahrida toʻplanishdi. Turnir yakunlariga koʻra, „SHoʻrtan“ har doimgidek Birinchi ligaga yaqin edi. Ammo klubga bir ochko yetishmadi.

Shoʻrtan futbol klubi 1994-yil Qashqadaryo viloyatinining Gʻuzor tumanida professional jamoa sifatida tashkil etilgan. Klub dastlabki musobaqasida 1995-yil Oʻzbekiston Ikkinchi ligasi baxslarida ishtirok etib Oʻzbekiston Birinchi ligasiga (*Eslatma: Oʻzbekiston Pro ligasi*). Klub Birinchi liganing ilk yillarida Oʻrtamiyona jamoalar safida borgan. 2004-yilgi mavsumda jamoa tarkibi sezilarli kuchaytirilganidan soʻng ilk bor Oʻzbekiston Oliy ligasiga (*Eslatma: Oʻzbekiston Superligasi*) 2005-yilda „Shoʻrtan“ Oʻzbekiston ligasida debyut qilgan. 2010-yilgi mavsum klub uchun eng omadli mavsum boʻldi, ular chempionatda 4-oʻrinni egalladi va Oʻzbekiston kubogida ikkinchi oʻrinni egalladi. Oʻzbekiston kubogi chorak finalida umumiy hisobda „Paxtakor“, yarim finalda Toshkentning „Lokomotiv“ jamoasini magʻlub etishdi. Toshkentda boʻlib oʻtgan Final uchrashuvida „Shoʻrtan“ „Bunyodkor“ga 0:1 hisobida imkoniyatni boy berdi. 2011-yilda „Shoʻrtan“ xalqaro maydondagi debyutini oʻtkazdi va AFC Kubogida ishtirok etdi. Klub guruh bosqichida 2-oʻrinni egalladi va Pley-off bosqichiga yoʻllanma oldi, biroq „Al Vehdat“ga qarshi 1/8 final oʻyinida magʻlub boʻldi. Yakuniy hisob 1-2.

2011-yil 22-noyabrda „Shoʻrtan“ rahbariyati Toshmurod Ogʻamurodov oʻrniga Igor Kriushenkoni bosh murabbiy etib tayinladi. Kriushenko 2012-yilning 5-iyulida ishdan boʻshatildi va uning oʻrniga 2013-yil 15-maygacha bosh murabbiy boʻlib ishlagan Edgar Gess tayinlandi. Gess ham Oliy Liga oʻyinlaridagi yomon natijalardan soʻng ishdan boʻshatildi. 2013-yilda „SHoʻrtan“ jamoasida ikki marta bosh murabbiy almashdi, lekin natijalar yaxshilanmadi. Klub Ligada 14-oʻrinni egallab, Birinchi ligaga tushib ketgan. Bir yildan soʻng, 2014-yilda klub Birinchi ligada gʻolib chiqdi va yana oliy divizionga koʻtarildi. Keyingi 2015—2017-yilgi mavsumlar davomida jamoa oldinggi natijalarini takrorlay olmadi. 2017-yil klub eski murabbiylardan qarzdorlik tufayli FIFA tarafidan taqiqga uchrab Oʻzbekiston Birinchi ligasiga tushirib yuborildi. 2018-yil 12-fevralda jamoaga Asror Aliqulov bosh murabbiy etib tayinlandi. 2020-yil Shoʻrtan jamoasida klub ramzi, logosi oʻzgartirildi. 2021-yil Klubdan FIFA taqiqi olib tashlandi va klub oʻz akademiyasini tashkil etdi.
### Oʻzbekiston Pro Ligasi 2023—2024
15-mart 2023-yilda Shoʻrtan futbol klubi Oʻzbekiston pro ligasidagi bahslarini Qoʻqon 1912 jamoasiga qarshi oʻyin bilan boshlagan. Oʻyinda jamoalar 3:3 hisobida durrang oʻynashgan. 22-mart kuni lga 2-tur oʻyini doirasida Gʻijduvon klubi mehmoni boʻlgan Shoʻrtan jamoasi futbolchilari 2:1 hisobida gʻalabaga erishishgan. 16-aprel kuni boʻlib oʻtgan liganing 5-tur bahsida Shoʻrtan klubi Yunired jamoasi bilan kuch sinashgan va 2:1 hisobida mgʻlubiyatga uchragan. 20-aprel kuni Navbahor-Farm jamoasi bilan liganing oltinchi turi doirasida bahs olib borishgan va 1:0 hisobida gʻalaba qozonishgan. 26-aprel kuni pro liga yettinchi tur bahsida Andijon-SGS jamoasi mehmoni boʻlgan shortanliklar 3:2 hisobida magʻlubiyatga uchragan. 4-may kuni sakkinchi tur bahsida poytaxtning „Lokomotiv“ jamoasi bilan bahs olib borgan Shoʻrtan jamoasi 2:1 hisobida imkoniyatni boy berishgan. 15-may kuni pro liga toʻqqizinchi tur bahsida Aral jamoasi mehmoni boʻlgan Shortan jamoasi vakillari 0:0 hisobida durrang oʻynashgan. 24-may kuni pro liganing qoldirilgan toʻrtinchi tur bahsida Mash’al jamoasi bilan kuch sinashgan shoʻrtanliklar, raqiblarini 2:0 hisobida magʻlubiyatga uchratgan. 29-may kuni liganing oʻninchi tur bahsida Xorazm jamoasini qabul qilgan shoʻrtanliklar 1:0 hisobida gʻalabaga erishishgan. 11-iyun kuni liganing oʻn birinchi tur bahsida Samarqandning Dinamo jamoasi mehmoni boʻlgan Shoʻrtan klubi 1:1 hisobida durrang oʻynagan. 3-avgust kuni pro liganing oʻn ikkinchi tur bahsida Qoʻqon-1912 jamoasi mehmoni boʻlgan voha jamoasi 2:1 hisobida magʻlubiyatga uchragan. 9-avgust kuni liganing oʻn uchinchi tur bahsida gʻijduvon jamoasi bilan bahs yuritgan shoʻrtan futbolchilari 2:1 hisobida gʻalaba qozonishgan.

### Mahalliy musoboqalar tarixi

### OFK musobaqalaridagi ishtiroki

## Yutuqlari

* **[[Oʻzbekiston Superligasi]] 4-oʻrin:** 2010
* **[[Oʻzbekiston Pro ligasi]] gʻolibi (1) :** 2014
* '''Oʻzbekiston Pro ligasi''' **Ikkinchi oʻrin (1):** 2004
* **[[Oʻzbekiston Kubogi|Oʻzbekiston kubogi]] finalchi (1):** 2010
* **[[Oʻzbekiston PFL kubogi]] gʻolibi (1):** 2015

* **[[AFC Kubogi]]:** 2011-yil: 1/8 final bosqichi

## Stadion

„Shoʻrtan“ oʻz uy uchrashuvlarini 7000 tomoshabinga moʻljallangan „Gʻuzor“ stadionida oʻtkazadi.

## Qashqadaryo derbisi
„SHoʻrtan“ futbol klubi „Qashqadaryo derbisi“ qarama-qarshiligining 3 nafar ishtirokchisidan biridir.

Oʻzbekistonning Qashqadaryo viloyati mamlakat Oliy ligasida yaqin vaqtgacha birdaniga 3 xil shaharning 3 ta klubi: „Nasaf“ – Qarshi , „Mash’al“ – Muborak va Gʻuzordan „**Shoʻrtan**“ ishtirok etdi.

Bu 3 jamoa oʻrtasidagi oʻyinlar „**Qashqadaryo derbisi**“ maqomiga ega, bu nafaqat Qashqadaryo viloyatining oʻzida, balki butun Oʻzbekiston boʻylab qiziqish uygʻotmoqda.

## Jamoa tarkibi

### Hozirgi tarkibi

### U21

### U19

## Klub hodimlari

### Boshqaruv

### Murabbiylar shtabi

## Boshqaruv tarixi
*Maʼlumotlar 2017-yilga tegishli. Roʻyxatda kichik noaniqliklar boʻlishi mumkin.*

## Mashhur futbolchilar

*  Ravshan Doʻrmonov
*  Asror Aliqulov
*  Igor Taran
*  Shahboz Erkinov
*  Vadim Afonin
*  Artur Gevorkyan
*  Patrik Agbo



## Yana qarang
Oʻzbekiston futbol klublari Osiyo kuboklarida

## Manbalar

## Havolalar
* Shurtan Guzar— Official club website 
* Shurtan Guzar— soccerway
* Weltfussballarchiv
* Klubning qitʼa turnirlaridagi chiqishlari